ยังไม่ต้องรีบช้อน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 6 พ.ค. 2554
6 พ.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 6 พ.ค. 2554
...รายย่อยพยุงตลาดขึ้นปิดบวก 3.44 จุด อยู่ที่ระดับ 1,073.87 จุด มูลค่าซื้อขาย 31,601 ล้านบาท 
...ของจริงต่างชาติขายสุทธิ 2,660 ล้านบาท 
...เห็นต่างชาติขายหนักขนาดนี้ เปิดตลาดวันนี้ คงได้เห็นหุ้นตัวใหญ่ ถูกกระหน่ำขายออกมา ตามด้วยกองทุนที่ยังขายไม่สะเด็ดน้ำ
...เวลานี้เลี่ยงเก็งกำไรหุ้นใหญ่ โดยเฉพาะสินค้าโภคภัณฑ์ โยกสลับลงหุ้นเล็กกลาง ขอให้มีปัจจัยพื้นฐานหน่อย น่าจะปลอดภัยจากต่างชาติได้ และถ้าต้องการช็อปเก็บหุ้นถือลงทุนยาวๆ ก็ยังไม่ต้องรีบร้อน รอจังหวะราคาลงมากกว่านี้ หรือเห็นสัญญาณเงินเหรียญสหรัฐที่แข็งค่า อ่อนลงเสียก่อนค่อยเข้าไปก็ยังไม่สาย 
...ตลาดหลักทรัพย์ดุไล่กวดเด็กเกเรพีพลัสพี (PLUS) ให้ชี้แจงไม่บอกกล่าวล่วงหน้าให้ผู้ถือหุ้นรู้ว่าจะแตกพาร์เป็น 50 สตางค์ กลับสอดไส้ในการประชุมผู้ถือหุ้น ประจำปี 2554 ที่ผ่านมา ...สุดท้ายก็ต้องปล่อยให้พาร์ใหม่ เริ่มซื้อขายวันที่ 10 พ.ค.นี้
...PLUS ทำตาม พ.ร.บ.บริษัทมหาชนจำกัด มาตรา 105 แต่ขาดหลักธรรมมาภิบาลไปหน่อย ที่ใช้ช่องกฎหมายนี้ผ่านวาระสำคัญ ทำให้ผู้ถือหุ้นบางส่วนไม่มีส่วนรับรู้และตัดสินใจ ขณะที่ บจ.หลายแห่งใช้โอกาสนี้เสนอวาระสำคัญ แต่ยังไม่ต้องรีบร้อนลงมติขอนำกลับมาพิจารณาในรายละเอียดก่อน